גבי ודבי

גבי ודבי (Gabby & Debby) הייתה תוכנית ללימוד אנגלית לכיתה ז' שהופקה על ידי הטלוויזיה החינוכית בשנת 1976. התוכנית יועדה לשנה השלישית של לימודי האנגלית. לסדרה הופקו חמישה פרקים. הסדרה צולמה בשחור-לבן. היא שודרה בשידורים חוזרים, עד סוף שנות ה-80.

פתיח הסדרה היה נעימת פתיחה המשלבת שני קטעים שונים של פרנק זאפה  ששמותיהם Sofa No. 1 ו-Inca Roads.

עלילה
הסדרה מתמקדת באח ואחות בגיל העשרה בשם גבי ודבי (גבריאל אוטרמן ורוזי ניומן אסטרמן), השניים מוצאים במהלך משחק חפש את המטמון מקל קסמים במבנה נטוש (מבצר שוני) וכתב חידה מסתורי. כתב החידה מרמז להם כי בעזרת מקל הקסמים הם יכולים לנוע במרחב ולהגיע לכל מקום בעולם על ידי נגיעה בקצה המקל במפה כלשהי. בכתב החידה אזהרה כי אם הנסיעה במרחב לא תסתיים בתוך שעתיים הנוסע יעלם לעולם. בכל פרק מגיעים האחים לאזור אחר בעולם ומסייעים לחילוץ חולים ולכודים בעזרת מקל הקסמים כשמעליהם מרחף הסיכון של היעלמות אם לא יחזרו בתוך שעתיים. בפרק האחרון גבי מחליט לחפש מטמון נוסף בבית הנטוש שבו הם מצאו את המקל. דבי מוצאת מפה עתיקה, המקל נופל בטעות על המפה וכתוצאה מכך מקל הקסמים והמפה נעלמים למיקום לא ידוע.

לסדרה הופקה סדרת המשך בשנת 1978 בשם "Debby in Hospital" (דבי בבית חולים), שבה הופיעה רק דמותה של דבי, המאושפזת בבית החולים כתוצאה מתאונת דרכים. לסדרה הופקו שמונה פרקים. הסדרה צולמה בשחור-לבן.

 פרקי הסדרה 

 The Wrong Treasure - גבי ודבי משחקים עם חבריהם במשחק "חפש את המטמון". הרמזים מובילים אותם לחדר נטוש הממוקם במבצר עתיק. בטעות הם מוצאים את האוצר הלא נכון, מקל קסמים שבאמצעותו ניתן לעבור ממקום למקום. למפה מצורף פתק המזהיר: , מזהיר כי יש לחזור בתוך שעתיים אך לא מפרט לאן בדיוק יש לחזור.
 The Flying Doctor - גבי ודבי קוראים ספר על אוסטרליה ומחליטים לנסוע לשם. בהגיעם, הם מגיעים לבקתה של חובב רדיו, המנסה לחלץ אדם חולה הזקוק לפינוי בהטסה, אך מזג האוויר והראות הקשה מקשים על הטייס לפנותו. הם נחלצים לעזרתו ומעבירים אותו לבית החולים.
 The Rescue - גבי מאזין לרדיו ומבין שמכרה בפנסילבניה עומד בסכנת התמוטטות. יש אדם לכוד במכרה ולא ניתן להגיע אליו. השניים נחלצים לעזרתו ושולחים אותו במעלית מחוץ למכרה. הם עצמם נלכדים בהתמוטטות ומאבדים את המפה לחזרה הביתה.
 The Secret Room - גבי ודבי מבקרים את הדוד מקס, ארכאולוג ששב מחפירות בפרו. הדוד מקס מספר להם על ערי האינקה ועל אוצר מסתורי הנמצא באחד המקדשים שלהם. הוא מספר להם שחברו נמצא שם יחד עם בתו והם מנסים לאתר את מיקום האוצר. גבי ודבי יוצאים לשם כדי לעזור במציאת האוצר.
 The Stolen Paintings - גבי ודבי רואים בחדשות שנגנבו שני ציורים חשובים מגלריה לאמנות. בעוזבם את הגלריה' הפילו הגנבים מפה אילמת והמשטרה מנסה לעלות על עקבותיהם. גבי ודבי משתמשים במפה המביאה אותם לחדר הנטוש בו מצאו את מקל הקסמים. מתברר שהגנבים משתמשים בו כדי להסתיר את התמונות. הגנבים תופסים וכולאים אותם. הם מבריחים את התמונות לאונייה העומדת לצאת לדרכה. גבי ודבי הצליחו להימלט ולהחזיר את התמונות לחדר הנטוש. הם מזעיקים את המשטרה וזו מפתיעה את הגנבים ועוצרת אותם. כמה דקות אחר כך, דבי מוצאת מפה עתיקה, המקל נופל בטעות על המפה וכתוצאה מכך מקל הקסמים והמפה נעלמים למיקום לא ידוע.

 בעקבות הסדרה 

 בעקבות הצלחת הסדרה יצא ספר ללימוד אנגלית באותו השם, הספר מבוסס על הסדרה. בנוסף יצאה גם קלטת שמע ללימוד אנגלית שמבוססת על התוכנית והייתה חלק מתוכנית הלימודים של משרד החינוך.
 בשנת 1991 עלתה בטלוויזיה החינוכית גרסה מחודשת בצבע בשם "Signal C.Q". שינוי נוסף משמעותי היה שבמקום מקל קסמים, בגרסה המחודשת השתמשו הגיבורים, מיקי ודונה, בכדור בדולח. בגרסה המחודשת שיחקו ברוך דרור ויהונתן סגל בתור מיקי ולימור שיינפלד בתפקיד דונה.
 בתוכנית המערכונים "הקומדי סטור" הופיעה סצנה פארודית על גבי (גיל ססובר) ודבי (איתי שגב), שבה השניים מלמדים אנגלית את הצופים. במהלך הסצנה מציינים גבי ודבי כי נמאס להם מהתוכנית והם מבקשים כי מישהו יחליף אותם. בהמשך עובר במקרה "יש לי, יש לי" (אסף אשתר), והשניים מוסרים לו את מקל הקסמים.
 בסדרת הטלוויזיה "שובו של השריף" סדרה מיוחדת בעלת גוון נוסטלגי שהופקה לציון 30 שנות שידור של הטלוויזיה החינוכית הישראלית, שולבה סצנה פארודית אשר עסקה בדמויותיהם האיקוניות של גבי ודבי. במסגרת קטע זה, הוצגה גרסה הומוריסטית ודמיונית המתארת מה עלה בגורלן של הדמויות לאחר סיום שידורי הסדרה המקורית, והיכן הן מצויות כיום. את גבי גילם איתי שגב ואת דבי גילמה רמה מסינגר.
 בשנת 2003 הוציאה להקת הדג נחש את השיר "גבי ודבי", הנכלל באלבומה השני, "לזוז".
 בתוכנית "העיפרון הכי מחודד" הוקדש פרק לסדרה "גבי ודבי". בפרק זה, המאייר אורי פינק צייר קומיקס של דמויותיהם של גבי ודבי, והסביר לאייבי (מיכאל יוסף) ולצופים על הסדרה.
 בעונה הרביעית באחד מפרקי הסדרה של "שנות ה-80" שלום צריך ללמוד אנגלית ולשם כך הוא צופה בתוכניות "גבי ודבי", "Debby in Hospital" ,"Here We Are" ,"Neighbours" ובתוכניות לימוד נוספות בשביל ללמוד ולהבין יותר טוב אנגלית.

 גלריית תמונות 

 ראו גם 

 Debby in Hospital
 Signal C.Q

 ביאורים 

 קישורים חיצוניים 


 , סדרת המשך לתוכנית "גבי ודבי"




הערות שוליים

קטגוריה:תוכניות טלוויזיה ישראליות לילדים
קטגוריה:תוכניות טלוויזיה שעלו לשידור בשנות ה-1970
קטגוריה:הטלוויזיה החינוכית הישראלית: תוכניות וסדרות
קטגוריה:הטלוויזיה החינוכית הישראלית - תוכניות ללימודי אנגלית